Baba se lyk in Wes-Kaap gevindArgieffoto Sihle Ngobese, woordvoerder van die Wes-Kaapse departement van maatskaplike ontwikkeling, het gesê inwoners van Rasta Park in die gebied het op die lykie afgekom en die polisie ontbied. ŉ Saak van verberging van geboorte is by die Somerset Wes-polisiestasie aanhangig gemaak. “Die departement veroordeel enige aksie wat die lewe van babas en kinders in gevaar stel. Daar is geen verskoning om babas en kinders weg te gooi of te versaak nie,” het Ngobese gesê. Hy het gesê indien swanger moeders of voornemende ouers “vasgevang voel”, is daar deur die departement in samewerking met nie-regeringsorganisasies opsies beskikbaar in die vorm van sielkundige ondersteuning aan ouers en kinderbeskermingsdienste.